NORAKSTS

|  |  |
| --- | --- |
| 25.08.2022. | Nr.11/10 |

###### GROZĪJUMI JELGAVAS PILSĒTAS DOMES 2019. GADA 24. OKTOBRA LĒMUMĀ NR.13/5 “PROJEKTA “SABIEDRĪBĀ BALSTĪTU SOCIĀLO PAKALPOJUMU INFRASTRUKTŪRAS IZVEIDE JELGAVĀ” IESNIEGUMA IESNIEGŠANA”

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, G.Kurlovičs, A.Pagors), **PRET – nav**, **ATTURAS – 1** (A.Tomašūns),

Saskaņā ar Jelgavas pilsētas domes 2019. gada 24. oktobra lēmumu Nr.13/5 “Projekta “Sabiedrībā balstītu sociālo pakalpojumu infrastruktūras izveide Jelgavā” iesnieguma iesniegšana” un 2020. gada 18. martā starp Centrālo finanšu un līgumu aģentūru un Jelgavas pilsētas domi noslēgto Vienošanos par Eiropas Savienības fonda projekta īstenošanu Nr.9.3.1.1./19/I/052 (turpmāk - Vienošanās), Jelgavas valstspilsētas pašvaldība īsteno projektu “Sabiedrībā balstītu sociālo pakalpojumu infrastruktūras izveide Jelgavā” (turpmāk – Projekts).

Saskaņā ar 2022. gada 20. jūnijā noslēgtajiem Vienošanās grozījumiem Nr. 4 Projekta kopējās izmaksas ir 5 129 211,24 *euro*. Projekta attiecināmās izmaksas ir 2 733 411,91 *euro*, t.sk. 1 908 505,35 *euro* Eiropas Reģionālās attīstības fonda finansējums, 100 923,30 *euro* – valsts budžeta finansējums, 81 286,59 *euro* – valsts budžeta dotācija pašvaldībām un 642 696,67 *euro* – Jelgavas valstspilsētas pašvaldības līdzfinansējums. Projekta kopējie neattiecināmie izdevumi ir 2 395 799,33 *euro*, kas ir Jelgavas valstspilsētas pašvaldības līdzfinansējums.

Projekta darbības “Sabiedrībā balstītu soaciālo pakalpojumu infrastruktūras izveide Daudzfunkcionālajā centrā Zirgu ielā 47A” īstenošanai 2022. gada 7. martā tika noslēgts būvdarbu līgums “Daudzfunkcionālā sociālo pakalpojumu centra ēkas Zirgu ielā 47A, Jelgavā pārbūve” (turpmāk – Būvdarbu līgums). Būvdarbu līguma Līgumcena kopā ar pievienotās vērtības nodokli ir 2 693 145,32 *euro*. Kopš Krievijas iebrukuma Ukrainā un kara darbības uzsākšanas, Eiropas Savienība ir ieviesusi dažādas sankcijas pret Krieviju, kuru rezultātā visā Eiropā ir ietekmēta izejvielu un būvizstrādājumu piegāde un to pieejamība, kas ir izraisījis straujo cenu kāpumu, kā arī būvdarbu veikšanas procesā ir identificētas būvdarbu apjomu izmaiņas un papildu būvdarbi, kas nepieciešami Daudzfunkcionālā centra Zirgu ielā 47A, Jelgavā pārbūves kvalitatīvai pabeigšanai. Līdz ar to Projektā veicamo būvdarbu izmaksas palielinājās par 221 874,57 *euro.*

Saskaņā ar Jelgavas valstspilsētas pašvaldības veiktajiem iepirkumiem “Specializēto darbnīcu aprīkojuma piegāde un uzstādīšana objektam Stacijas ielā 13, Jelgavā” id.Nr. JVP 2022/26/AK, “Sadzīves tehnikas piegāde un uzstādīšana objektam Stacijas ielā 13, Jelgavā” id.Nr. JVP 2022/30/AK, “Mēbeļu piegāde un uzstādīšana objektam Stacijas ielā 13, Jelgavā” id.Nr. JVP 2022/31/AK, “Elektrisko plīšu piegāde un uzstādīšana objektam Stacijas ielā 13, Jelgavā” id.Nr. JVP 2022/35/MI un “Rehabilitācijas, veselības aprūpes, sporta un vingrošanas aprīkojuma piegāde un uzstādīšana objektam Stacijas ielā 13, Jelgavā” id.Nr. JVP 2022/53/AK rezultātiem, Projekta izmaksas palielinājās par 52 573,54 *euro*.

Lai nodrošinātu Projekta aktivitāšu īstenošanu,

**JELGAVAS VALSTSPILSĒTAS DOME NOLEMJ:**

Izdarīt Jelgavas pilsētas domes 2019. gada 24. oktobra lēmumā Nr.13/5 “Projekta “Sabiedrībā balstītu sociālo pakalpojumu infrastruktūras izveide Jelgavā” iesnieguma iesniegšana” (turpmāk – Lēmums) šādus grozījumus:

1. Izteikt Lēmuma 1.punktu šādā redakcijā:

“1. Iesniegt projekta “Sabiedrībā balstītu sociālo pakalpojumu infrastruktūras izveide Jelgavā” iesniegumu (turpmāk – Projekts) 9.3.1.specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.1.pasākuma “Pakalpojumu infrastruktūras attīstība deinstitucionalizācijas plānu īstenošanai” pirmās atlases kārtas ietvaros.

Projekta kopējās izmaksas ir 5 413 339,35 *euro*.

Projekta attiecināmās izmaksas ir 2 832 761,49 *euro*, t.sk. 1 908 505,35 *euro* ir Eiropas Reģionālās attīstības fonda finansējums, 100 923,30 *euro* ir valsts budžeta finansējums 81 286,59 *euro* ir valsts budžeta dotācija pašvaldībām un 742 046,25 *euro* ir Jelgavas valstspilsētas pašvaldības līdzfinansējums.

Projekta neattiecināmās izmaksas ir 2 580 577,86 *euro*, kas ir Jelgavas valstspilsētas pašvaldības līdzfinansējums.”

1. Izteikt lēmuma 2.3.apakšpunktu šādā redakcijā:

“2.3. 2022.gadā - 1 984 532*euro*”.

1. Papildināt lēmuma 2.punktu ar 2.4.apakšpunktu:

“2.4. 2023.gadā – 683 418,17 *euro*.

Domes priekšsēdētājs *(paraksts)* A.Rāviņš

NORAKSTS PAREIZS

Domes priekšsēdētāja sekretāre Ž.Memena

2022. gada 25. augustā